དེ་དུས་ཐང་ལ་འོད་ཟེར་རྡོ་རྗེས་ཕྲུ་གུ་ཁ་ཤས་ཀྱི་སྣེ་ཁྲིད་དེ་མར་ནང་གྲོང་ཚོའི་སྲང་མདོ་ནས་ཡར་དབུགས་ཧལ་ཧལ་དང་འུར་ཆིལ་ཆིལ་གྱིས་རྒྱུགས་ཡོང་བ་དང་།རྒན་རྒོན་དག་གི་ཉེ་འགྲམ་དུ་བསླེབས་རྗེས་མགྲིན་གཅིག་ཏུ་རྒྱ་ལོ་རྒྱ་ལོ་ཚེས་ལ་ཁད།ཚོད་མ་ཀུན་ཏུར་ཟ་ལ་ཁད།རྒད་པོ་རྒན་མོ་ཤི་ལ་ཁདཅེས་སྒྲོགངང་ཚུལ་དེ་འདྲ་མཐོང་སྐབས་ཉི་མར་ལྡེ་བའི་ལོ་ཟླའི་ཁུར་གྱིས་མནོན་པའི་རྒད་པོ་རྒན་མོ་དེ་དག་གིས་ཞལ་འཛུམ་ལྷུག་པོར་གྲོལ་བཞིན་འོད་ཟེར་རྡོ་རྗེ་ད་ནི་ཉིན་རེ་ནས་ཉིན་རེར་པྲ་ཆལ་དུ་འགྱུར་བཞིན་འདུག་ཨང་།ཟེར།ཨ་མ་ཐར་མོ་ཉེ་སར་ཡོད་པས་ཁོ་ཚོ་སུས་ཀྱང་འོད་ཟེར་རྡོ་རྗེའི་མིང་གི་མདུན་དུ་ཐང་ལ་ཞེས་འབོད་མཁན་མ་བྱུང་།